Source: https://ficek.sk/lehota-na-odstupenie-od-zmluvy-21531
Timestamp: 2019-09-18 01:57:42+00:00

Document:
[2019] Lehota na odstúpenie od zmluvy | Právna Poradňa '
Otázka: Lehota na odstúpenie od zmluvy
Cez internet som kúpil tovar, ale dodatočne som sa rozhodol odstúpiť od zmluvy. Urobil som tak elektronickou poštou 14. Deň od prevzatia tovaru. Prehliadol som, že predávajúci v zmluvných podmienkach uvádza lehotu na odstúpenie od zmluvy 10 dni. Ktorú lehotu bude brať do úvahy vyšetrovateľ a prípadný súd?
Odpoveď: Lehota na odstúpenie od zmluvy
nie je nám zrejmé, z akého dôvodu by sa mal danou vecou zaoberať vyšetrovateľ. V zmysle zákona zákona č. 102/2014 o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku mate právo na odstúpenie od zmluvy v lehote do 14 dní od kúpy tovaru prostredníctvom internetového obchodu. Uvedené platí v prípade, že ste tovar zakúpili ako spotrebiteľ, teda ako fyzická osoba na osobné účely.
Podotázka: Lehota na odstúpenie od zmluvy (Občianske právo)
Dobrý deň, objednala som si služby od jednej spoločnosti avšak nebola som spokojná v akej kvalite a zároveň mi stiahli ďalšiu platbu a nechcú mi platbu vrátiť napriek tomu, že soľ žiadala o zrušenie spolupráce s mini. Je možnosť podať prešetrenie, či spoločnosť konala správne ?
Nebudeme zverejňovať meno spoločnosti, u ktorej ste si objednali službu.
Preštudovali sme VOP na uvedenej stránke, kde v úvode obchodných podmienok, je uvedené meno spoločnosti, ktorá so službou obchoduje. Spoločnosť menom K. podľa informácií zverejnených na stránke www.orsr.sk vznikla v 8/2017.
Cez internetovú stránku ste si objednali stredný model služby za mesačný poplatok a službu platíte cez platobnú bránu. Podľa VOP službu môžete kedykoľvek zrušiť - časnosť strhávania opakovanej platby je nastavená na presné intervaly, podľa VOP môžete kedykoľvek opakované platby zrušiť - bod 6. VOP, bez nejakých ďalších platieb alebo sankcií a aj bez uvedenia dôvodu. Žiadosť o zrušenie opakovaných platieb treba poslať na tam uvedený email.
Veríme, že naša rada Vám pomôže.
Cez portál leoexpress. Čom som si dobil kredit v domnení, že ho v budúcnosti precestujem (za dobitie boli poskytnuté kredity navyše na cestovanie). Toto dobitie som urobil 3x počas dvoch mesiacov. Následne sa moje plány zmenili a potreboval som kredit vrátiť. Na stránke uvádzajú postup aj formulár na odstúpenie od zmluvy. Prvú platbu mi vrátili, ale pri druhej žiadosti odstúpenia od zmluvy uviedli: "Smlouva o zakoupení poukazu dle odst. 3 muže byt zrušená (a tím i vráceno poskytnuté plneni) jen v zákonem stanovených prípadech. Jinak je možné smlouvu zrušiť na žádost účastníka a vrátiť mu uhrazené finanční prostredky pouze v oduvodnených prípadech.
Posouzení oduvodnitelnosti provádí Leo Express. Žádosti je možné posílat na
++info@le. Cz++, v e-mailu je nutné uvést duvôd a doložiť jeho existenci. Leo Express vyhodnotí žádost o vybraní nakoupených leo korún do 30 dnu, rozhodnutí je konečne. Pri vrácení finančních prostredku je účtován transakční poplatek 30 Kc. Bonusy, slevy a jiné podobne výhody, jakož i leo koruny získané jinak než nákupem za finanční prostredky nelze účastníkovi vyplatiť. "Ako mám teda postupovať, keď moja prvá žiadosť o odstúpenie od zmluvy bola akceptovaná a pri ďalšej tak už spoločnosť urobiť nechce?
ak ste dôvodne a riadne odstúpili od zmluvy a postupovali ste rovnako tak ako v prvom prípade, tak by nemal teda poskytovateľ služby reagovať odlišne. Ak by ste sa nevedeli dohodnúť mimosúdne, tak sa vami uvedené prostriedky dajú vymôcť ešte súdnou cestou, avšak s ňou sú spojené rôzne náklady a poplatky.
Podľa ust. zákona o ochrane spotrebiteľa č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho platí ust. § 7 (citujeme) :
(1) Ak predávajúci včas a riadne poskytol spotrebiteľovi informácie o práve odstúpiť od zmluvy podľa § 3 ods. 1 písm. h) /t.j. : informáciu o práve spotrebiteľa odstúpiť od zmluvy, podmienkach, lehote a postupe pri uplatňovaní práva na odstúpenie od zmluvy; predávajúci zároveň poskytne spotrebiteľovi formulár na odstúpenie od zmluvy podľa prílohy č. 3,
(2) Ak predávajúci poskytol spotrebiteľovi informácie podľa § 3 ods. 1 písm. h) až dodatočne, najneskôr však do 12 mesiacov od začatia plynutia lehoty na odstúpenie od zmluvy podľa odseku 1, lehota na odstúpenie od zmluvy uplynie po 14 dňoch odo dňa, keď predávajúci dodatočne splnil informačnú povinnosť."
(3) Ak predávajúci neposkytol spotrebiteľovi informácie podľa § 3 ods. 1 písm. h) ani v dodatočnej lehote podľa odseku 2, lehota na odstúpenie od zmluvy uplynie po 12 mesiacoch a 14 dňoch odo dňa začatia plynutia lehoty na odstúpenie od zmluvy podľa odseku 1."
Odporúčame vám pokúsiť sa skôr o mimosúdne vyrovnanie s poskytovateľom služby, a to najmä vtedy, ak ste odstúpili od zmluvy naozaj dôvodne. Môžete poukázať už na prípad kedy vám vyhoveli pri odstúpení od zmluvy. Nepoznáme českú právnu úpravu, avšak vyššie uvedená slovenská úprava hovorí o tom, kedy je možné odstúpiť od zmluvy pri jej uzavretí na diaľku.
Dobrý deň, podpísal som zmluvu a zaslal kópiu cez email. Chcú odo mňa poplatok za štúdium, ktoré som si rozmyslel. Je možné od zmluvy odstúpiť ? (SMLOUVA O ŠTÚDIU PROFESNÍHO VZDELÁVACÍHO PROGRAMU Master of Business Administration (MBA) – Management, organizácia a riadenie - podľa § 1751 a nasl. Obč. zákonníka ČR ?
Odpovedá: JUDr. Milan Ficek, advokát (odpoveď odoslaná: 26.07.2019)
Samotná zmluva o štúdiu na Vami citovanej súkromnej škole, ktoré nazabezpečuje vysokoškolské vzdelanie, sa spravuje ust. českého občianskeho zákonníka.
Aj keď zmluva neobsahuje podmienky resp. neuvádza dôvody na odstúpenie od zmluvy, samotná zmluva obsahuje podmienky, ktoré podľa nášho názoru, okrem nezáujmu o štúdium, ktoré ste si rozmysleli, obsahuje podmienky, ktoré nie sú jednoznačne v prospech školy (napr. : "6) Nebude-li se Študent radne účastniť štúdia nebo plniť studijní povinnosti, nezakladá táto skutečnost právo Študenta na vrácení úhrady za štúdium, či její časti a nemá zadný vliv na povinnosť Študenta uhradiť cenu za absolvovaní vzdelávacího programu MBA v plném rozsahu."), aj keď chápeme, že škola si musí zabezpečiť zdroje svojho financovania.
Z otázky vyplýva, že ste emailom poslali podpísanú zmluvu, preto môžeme odporučiť, aby ste obratom doporučeným listom škole oznámili, že od zmluvy odstupujete a poplatok za štúdium neuhradíte.
Uvádzame toto riešenie s poukázaním na to, že veriteľ - škola má možnosť z dôvodu neuhradenia poplatku resp. splátky, možnosť tento vymáhať (málo pravdepodobné, lebo štúdium začína až niekedy na jeseň 2019, alebo má možnosť odstúpiť od zmluvy.
Podľa českého obč. zákonníka platí :
"Prodlení dlužníka
Po dlužníkovi, který je v prodlení, může věřitel vymáhat splnění dluhu, anebo může od smlouvy odstoupit za podmínek ujednaných ve smlouvě nebo stanovených zákonem."
Ak by ste sa prihlasovali na iné štúdium či už v SR alebo inde, prečítajte si aj recenzie, podrobne sa oboznámte s podmienkami štúdia a to vždy vopred. Dajte nám prosím vedieť ako ste dopadli.
Dobrý deň, V predajni Orange som kupoval nový paušál. Po nedorozumení som chcel zmluvu zrušiť. Lenže už mi ju nechceli zrušiť, lebo som ju už podpísal. Bol to elek. podpis, ale zmluvu som nemal možnosť si dopredu prečítať.Ďakujem.
(6) Spotrebiteľ nemôže odstúpiť od zmluvy, predmetom ktorej je /okrem iných/
a) poskytnutie služby, ak sa jej poskytovanie začalo s výslovným súhlasom spotrebiteľa a spotrebiteľ vyhlásil, že bol riadne poučený o tom, že vyjadrením tohto súhlasu stráca právo na odstúpenie od zmluvy po úplnom poskytnutí služby, a ak došlo k úplnému poskytnutiu služby,"
Nevieme z otázky či ste boli poučený o možnosti odstúpiť od zmluvy. Ak nie ste neboli poučený o možnosti odstúpiť od zmluvy, môžete od zmluvy odstúpiť.
Odporúčame použiť vzorový formulár na odstúpenie od zmluvy, ktorý je uvedený v prílohe č. 3 zákona o ochrane spotrebiteľa č. 102/2014 Z. z. Formulár na odstúpenie od zmluvy Vám mal byť doručený pred uzatvorením zmluvy uzatvorenej na diaľku, teda Vám ho mal doručiť Orange.
VZOROVÝ FORMULÁR NA ODSTÚPENIE OD ZMLUVY je prílohou vyššie uvedeného zákona o ochrane spotrebiteľa, ktorý Vám zároveň uvádzame :
"(vyplňte a zašlite tento formulár len v prípade, že si želáte odstúpiť od zmluvy)
– Dátum .............."
Prečítajte si pozorne zmluvu a obchodné podmienky predávajúceho.
Na odstúpenie od zmluvy nepotrebujete súhlas predávajúceho.
Odstúpenie od zmluvy realizujte písomne /môžete zaslať doporučene/ na adresu predávajúceho alebo na inom trvanlivom nosiči.
Pokiaľ máte elektronický podpis, tak by nemal byť problém na Vašej strane.
Dobrý deň. V apríli sme kúpili pozemok kde nás realitný maklér neupozornil na VN cez pozemok. Je možné ešte odstúpenie, keďže máme problém dostať stav povolenie.
Odpovedá: JUDr. Milan Ficek, advokát (odpoveď odoslaná: 11.06.2018)
Predpokladáme, že ste reagovali na našu odpoveď na otázku č. 37311: Kúpa pozemku s verejným vodovodom a kanalizáciou.
Ako odpoveď uvádzame nasledovné :
1./ Je potrebné riešiť vzťah s realitnou kanceláriou, kde majú byť tiež pri spisovaní zmluvy dodržané ustanovenia Občianskeho zákonníka a zákona o ochrane spotrebiteľa. Pre tento účel posúdenia zmluvy je potrebné zmluvu vidieť.
2./ Pokiaľ ste zmluvu uzatvorili teraz v mesiaci apríl 2018, samozrejme môžete uplatniť zodpovednosť podľa ust. 596 a nasl. Obč. zákonníka. Z ust. § 597 Obč. zákonníka vyplýva, že "ak dodatočne vyjde najavo vada, na ktorú predávajúci kupujúceho neupozornil, má kupujúci právo na primeranú zľavu z dojednanej ceny zodpovedajúcu povahe a rozsahu vady; ak ide o vadu, ktorá robí vec neupotrebiteľnou, má tiež právo od zmluvy odstúpiť. Právo odstúpiť od zmluvy má kupujúci aj vtedy, ak ho predávajúci ubezpečil, že vec má určité vlastnosti, najmä vlastnosti vymienené kupujúcim, alebo že nemá žiadne vady, a toto ubezpečenie sa ukáže nepravdivým."
Podľa ust. § 599 Obč. zákonníka vadu musíte uplatniť u predávajúceho v písomnej forme doporučeným listom; pre prípad, že medzi Vami následne nedôjde k dohode o spätnom odkúpení pozemku, vec budete musieť odstúpiť na súd.
Vo veci odporúčame kontaktovať advokáta ako na posúdenie zmluvy s realitnou kanceláriou, ako aj samotnej kúpnopredajnej zmluvy.
Dobrý deň, prajem, chcem sa spýtať do koľkých dni môžem odstúpiť od zmluvy: Nepomenovaná zmluva podľa § 51 Občianského zákonníka. Zmluva je na neurčito, je to dom na kľúč s pozemkom. Teraz sa čaká na stavebné povolenie, zatiaľ sa výstavba nezačala. Zaplatil som 5000 eur zálohu Podpísal som ju 13. 9. 17. Vopred ďakujem.
Odpovedá: Advokátka (odpoveď odoslaná: 17.09.2017)
V otázke je poskytnutých málo údajov na úplne správne zodpovedanie otázky.
Nechceme Vás v žiadnom prípade zavádzať.
Všeobecne platí v zmysle ust. § Obč. zákonníka pre výpoveď nasledovné :
"Ak je dojednaná zmluva na dobu neurčitú, ktorej predmetom je záväzok na nepretržitú alebo opakovanú činnosť, alebo záväzok zdržať sa určitej činnosti alebo strpieť určitú činnosť a ak zo zákona alebo zo zmluvy nevyplýva spôsob jej výpovede, možno zmluvu vypovedať v lehote troch mesiacov ku koncu kalendárneho štvrťroka. Výpoveď je však neúčinná ohľadne záväzku zdržať sa určitej činnosti, ak z jeho povahy alebo zo zmluvy vyplýva, že záväzok je časovo neobmedzený."
Vyššie uvedené ohľadom výpovede však zrejme nie je Váš prípad. Je minimálne zvláštne, keď zmluva na výstavbu domu s pozemkom sa uzatvára na dobu neurčitú, nakoľko ukončenie výstavby je možné určiť resp. dohodnúť pomerne presne. Naviac ako píšete, ešte nie je vydané ani stavebné povolenie, ktoré ani nemusí byť vydané.
Vychádzame len z domnienky, že ste uzatvoril zmluvu s developerom alebo realitnou kanceláriou ako sprostredkovateľom, ktorá zabezpečuje budúcich vlastníkov bytov a takýmto spôsobom sa zabezpečujú aspoň čiastočné finančné prostriedky na výstavbu.
Otázkou je aj to, kde bola zmluva uzatvorená /prev. priestory real. kancelárie a pod./, ako aj to, či Vám boli ako spotrebiteľovi ako budúcemu kupujúcemu poskytnuté všetky informácie podľa Obč. zákonníka /tzv. neprijateľné zml. podmienky/, ako aj podľa ust. zákona na ochranu spotrebiteľa. Spotrebiteľské zmluvy nesmú obsahovať ustanovenia, ktoré spôsobujú značnú nerovnováhu v právach a povinnostiach zmluvných strán v neprospech spotrebiteľa.
Odporúčame v každom prípade kontaktovať advokáta.
S posúdením zmluvy sa môžete obrátiť aj na našu advokátsku kanceláriu.
Doplňujúcu otázku nemám, len pre vysvetlenie uvádam, že na vyšetrovateľa sa chcem obrátiť preto, že z údajov prístupných na internete nie som schopný identifikovať subjekt, ktorý mi tovar predal. A ďakujem za Vašu odpoveď. S pozdravom Paliesek.
Odpovedá: (odpoveď odoslaná: 23.03.2017)
subjekt môžete identifikovať napríklad podľa objednávky, alebo faktúry. Tovar je potrebné zaslať subjektu, ktorý sa nachádza pri označení "Predávajúci". Vám nemôže byť na ujmu, že tovar reálne príde nesprávnemu subjektu. Je v záujme predávajúceho, aby subjekt správne označil. A ako som uviedol, platí lehota 14 dní, pokiaľ ste tovar kúpili pre vlastnú potrebu (nie na podnikateľský účel).

References: § 7
 § 3
 § 3
 § 3
 § 1751
 § 597
 § 599
 § 51